За да е обект на облагане с ДДС, доставката и вътреобщностното придобиване следва да са възмездни (виж Фиш II.2).

В изрично определени от ЗДДС хипотези безвъзмездните доставки са приравнени на възмездни доставки.

**Приравнени на възмездна доставка на стока (чл. 6, ал. 3 от ЗДДС)**

Не

Не

Да

Приравняването не се отнася за безвъзмездно предоставяне на стоки:

- с незначителна стойност с рекламна цел;

- предоставяне на мостри;

- предизвикано от крайна нужда или непреодолима сила (нова т. 3 на чл. 6, ал. 4 от ЗДДС - ДВ, бр. 95 от 2015 г., в сила от 01.01.2016 г.)

- към оператор на хранителна банка, когато са изпълнени условията, посочени в б. „а“ – „ж“ (нова т. 4 на чл. 6, ал. 4 от ЗДДС, ДВ, бр. 88 от 2016 г., в сила от 01.01.2017 г., **изм. – ДВ, бр. 52 от 2020 г., в сила от 09.06.2020 г.**)

Собствеността или друго вещно право върху стоката се прехвърля безвъзмездно на трети лица

Стоката е отделена или предоставена за лично ползване или употреба на:

* данъчно задълженото лице;
* собственика;
* работници/ служители или

по-общо за цели, различни от независимата икономическа дейност на данъчно задълженото лице

Приравняването не се отнася за специално, униформено, работно или представително облекло и на лични предпазни средства, предоставени за целите на икономическата дейност на лицето от работодателя на неговите работници или служители

При условие, че

При производството, вноса или придобиването ѝ е приспаднат данъчен кредит (изцяло, частично или пропорционално)

**Дефиниции:**

"Безвъзмездна" е доставката, при която няма възнаграждение или стойността на даденото многократно надхвърля полученото (§1, т. 8 от ДР на ЗДДС).

"Стоки с незначителна стойност" и "услуги с незначителна стойност" са стоките или услугите, чиято пазарна цена е под 30 лв. и доставката им не е част от серия доставки, по които получател е едно и също лице (§1, т. 9 от ДР на ЗДДС).

"Хранителна стока с незначителна стойност" по смисъла на чл. 6, ал. 4, т. 4 от ЗДДС е стока, включена в списъка по чл. 96, ал. 2 от ***Закона за храните*** и е безвъзмездно предоставена в сроковете, определени по чл. 96, ал. 3 от същия закон (§ 1, т. 9а от ДР на ЗДДС – изм., ДВ, бр. 52 от 2020 г., в сила от 09.06.2020 г.).

"Оператор на хранителна банка" е лице, получило разрешение по реда на глава четвърта от ***Закона за храните*** (§ 1, т. 9б от ДР на ЗДДС – изм., ДВ, бр. 52 от 2020 г., в сила от 09.06.2020 г.).

**Деклариране и отчитане:**

Начисленият данък за доставка на стока за лични нужди по чл. 6, ал. 3, т. 1 от ЗДДС се посочва в колона 16 "Начислен данък за доставки на стоки и услуги за лични нужди" на дневника за продажбите по чл. 124, ал. 1, т. 2 от същия закон (чл. 113а от ППЗДДС нов - ДВ, бр. 8 от 2016 г., в сила от 29.01.2016 г.).

Виж Указание с изх. № 20-00-15/22.01.2016 г.